Αντώνιος Μέξης

Ο Αντώνιος Μέξης (1921 - 4 Αυγούστου 1973) ήταν στρατιωτικός και υπουργός επί χούντας.

 Βιογραφικά στοιχεία 
Γεννήθηκε στον Πόρο. Σπούδασε στη Στρατιωτική Σχολή Ευελπίδων, στην Ανωτάτη Σχολή Πολέμου και  στη Σχολή Πολέμου Αεροπορίας.Εγκυκλοπαίδεια Γιοβάνη, τ. 14, εκδόσεις Γιοβάνη. Ήταν από τους πρωταγωνιστές του απριλιανού πραξικοπήματος το 1967 και τέθηκε σε αποστρατεία (με το βαθμό του Συνταγματάρχη) έναν χρόνο αργότερα έπειτα από αίτησή του. Πολέμησε στη Μάχη της Κρήτης και με τις αντάρτικες ομάδες του συνταγματάρχη Ψαρρού κατά την Κατοχή. Το 1944 έλαβε μέρος στην καταστολή του κινήματος των κομμουνιστών και πήρε μέρος σε επιχειρήσεις με τους Λόχους Ορεινών Καταδρομών.

Από τις 28 Ιανουαρίου 1968 ως το 1972 ήταν γενικός γραμματέας του Υπουργείου Κοινωνικών Υπηρεσιών της χούντας και από τις 28 Σεπτεμβρίου 1971 ως τις 31 Ιουλίου 1972 επίτροπος Διοίκησης.

Στην Κυβέρνηση Παπαδόπουλου στις 31 Ιουλίου 1972 διορίστηκε υφυπουργός Κοινωνικών Υπηρεσιών, αξίωμα στο οποίο παρέμεινε ως το θάνατό του.Σύνθεση κυβέρνησης Παπαδόπουλου, ιστοσελίδα της Γενικής Γραμματείας Κυβερνήσεως]

Πέθανε τα ξημερώματα της 3ης προς 4 Αυγούστου 1973 έπειτα από έμφραγμα του μυοκαρδίουΜακεδονία, φύλλο 5-8-1973, σελ. 18  και κηδεύτηκε (5 Αυγούστου) με τιμές υπουργού εν ενεργεία."Με τιμές υπουργού εν ενεργεία εκηδεύθη ο Αντ. Μέξης".  Μακεδονία, φύλλο 7-8-1973, σελ. 9

Θάφτηκε στο Πρώτο Νεκροταφείο Αθηνών.

 Εξωτερικοί σύνδεσμοι 
Εγκαίνια νέου Εθνικού Παιδικού Σταθμού από τον Γενικό Γραμματέα του Υπουργείου Κοινωνικών Υπηρεσιών Αντώνιο Μέξη στον Άγιο Δημήτριο, Ελληνικά Επίκαιρα, ανάκτηση 15-5-2015.

 Παραπομπές 

Μ
Κατηγορία:Έλληνες υφυπουργοί Κοινωνικών Υπηρεσιών
Μ